สาวเซเว่นฯ ไปทำงาน จ้างข้างบ้านเลี้ยงลูก เด็กคว้าเทียนกลืนลงคอดับ
เกิดเหตุสลดที่ธัญบุรี ปทุมธานี แม่ลูกอ่อนต้องไปทำงานร้านเซเว่นอีเลฟเว่น จ้างคนข้างบ้านเลี้ยงลูกชาย ตั้งแต่วัยแบเบาะจนเด็กอายุได้ 1 ขวบ คว้าเอาเทียนไขกลืนเข้าปากจนติดคอ ต้องเรียกแท็กซี่นำส่งรพ. แต่ไม่ทัน แพทย์พบว่า เด็กเสียชีวิตไปก่อนแล้วเวลา 08.50 น. วันที่ 13 มิ.ย. ร.ต.อ.รพีพงศ์ บุญพัวพันธ์ รองสารวัตรสอบสวน สภ.ประตูน้ำจุฬาลงกรณ์ ได้รับแจ้งจากแพทย์ โรงพยาบาลประชาธิปัตย์ ว่ามีผู้เสียชีวิตเป็นเด็กชาย ขอให้เจ้าหน้าที่ตำรวจมาตรวจสอบด้วย โดยญาตินำตัวขึ้นรถแท็กซี่มาจาก ซอยรังสิตนครนายก 23 ต.ประชาธิปัตย์ อ.ธัญบุรี จ.ปทุมธานี แต่เมื่อมาถึงโรงพยาบาลได้เสียชีวิตแล้วจากการตรวจสอบ พบศพเด็กชายยศเฉลิม หรือน้องปกษา สิงอ่อน อายุ 1 ขวบ สภาพศพสวมชุดนอนลายการ์ตูนโดราเอมอน สีขาวฟ้า โดยภายในช่องปากที่ลำคอมีเทียนไขคาอยู่ โดยแพทย์ได้แจ้งว่า น้องเสียชีวิตก่อนที่จะมาถึงโรงพยาบาลด้าน น.ส.พรชิตา สิงอ่อน มารดา กล่าวว่า ตนทำงานเป็นพนักงาน ของร้านเซเว่นอีเลฟเว่น โดยทำงานเข้าเช้าออกเย็น จึงได้ว่าจ้างให้คนข้างบ้านที่รู้จักกันเลี้ยงลูกให้ในราคา 4000 บาทต่อเดือน ซึ่งเพื่อนบ้านรายนี้เลี้ยงน้องปกษา มาตั้งแต่อายุได้แค่ 3 เดือน โดยก่อนเกิดเหตุ ตนเองออกไปทำงานและนำน้องไปส่งให้เลี้ยงตามปกติ แต่เพียงไม่นานก็ได้รับข่าวร้ายว่า ลูกชายกินเทียนเข้าไปและติดคอจนเสียชีวิตด้าน ร.ต.อ.รพีพงศ์ บุญพัวพันธ์ รองสารวัตรสอบสวน สภ.ประตูน้ำจุฬาลงกรณ์ กล่าวว่า ได้เรียกตัวคนเลี้ยงมาสอบปากคำแล้ว และจะต้องพิสูจน์หาสาเหตุของการตายของเด็กอีกครั้ง ดูว่าเกิดจากความประมาทของคนเลี้ยงหรือไม่ ซึ่งในเบื้องต้นยังไม่มีการแจ้งข้อหา ส่วนศพเด็ก ได้ให้มูลนิธิป่อเต็กตึ๊ง นำส่งผ่าพิสูจน์ยังสถาบันนิติวิทยาศาสตร์ รพ.ธรรมศาสตร์ฯ
เกิดเหตุสลดที่ธัญบุรี ปทุมธานี แม่ลูกอ่อนต้องไปทำงานร้านเซเว่นอีเลฟเว่น จ้างคนข้างบ้านเลี้ยงลูกชาย ตั้งแต่วัยแบเบาะจนเด็กอายุได้ 1 ขวบ คว้าเอาเทียนไขกลืนเข้าปากจนติดคอ ต้องเรียกแท็กซี่
เด็กกินเทียนไข,เด็กกลืนเทียนไข,เทียนไขติดคอเด็ก,ข่าวทั่วไป